অসমৰ শিল্পীকুলৰ বেছিভাগৰে সমস্যা প্লেটনিক উপস্থাপন-প্রতিষ্ঠাপন। এটা শৈলীৰ অনুকৰণত আৰু এটা শৈলী, তাৰ অনুকৰণত আৰু এটা শৈলী - এনেধৰণৰ। জীৱন-লব্ধ কোনো প্রত্যক্ষ অভিজ্ঞতা সেইবোৰত নেদেখোঁ। ফলত শিল্প হৈ পৰে মৰা, নিষ্প্রাণ। ভাবে-ভাষাই কোনো কন্টেন্ট নেদেখোঁ, হয় সেইবোৰ পূর্ণ হৈ থাকে ইতিমধ্যে জহি-পচি যোৱা একোটা জাতীয়তাবাদী শ্লোগানসর্বস্ব ইমেজেৰে, নহ' লে একোটা স্থানহীন কালহীন ৰমন্যাসিক আচ্ছাদনেৰে।